Skip med to rotorseil (Flettner-rotor) for å utnytte Magnuseffekten.
**Anton Flettner** (født 11. november 1885 i Eddersheim som senere ble del av Hattersheim am Main i Tyskland, død 29. desember 1961 i New York City) var en tysk flyingeniør og oppfinner. Han har mange bidrag til dagens utforming av fly og helikopter. Han har også beskrevet Magnuseffekten som er årsaken til at fotballspillere kan skru en ball slik at den forandrer retning i lufta. Han utviklet trimror/servoror som finnes på nesten alle fly og mange skip.

Han har også utviklet en roterende ventilator som er vanlig på skip og mange andre innretninger, men denne ble samtidig også beskrevet av finnen Savorius, og det er usikkert hvem som har æren for utformingen. Flere av disse ventilatorene produseres av det engelske firmaet Flettner Ventilator Ltd.

Første verdenskrig
------------------

Under første verdenskrig arbeidet Flettner under grev Zeppelin med fjernstyring av raketter og førerløse fly ved hjelp av line. I denne tiden utviklet han trimror/servoror.

Etter første verdenskrig ledet han et forskningsinstitutt i Amsterdam som forsket innen aerodynamikk og væskestrømning.

I 1920-årene kjøpte han en skonnert og utstyrte den med to roterende 15-meters sylindre som utnyttet Magnuseffekten til fremdrift, rotorseil. Denne skonnerten krysset Atlanterhavet i 1926. Den seilte bedre enn tradisjonelle seilfartøyer i moderat til kraftig vind, men ble ødelagt i en storm i 1931.

Andre verdenskrig
-----------------

Under andre verdenskrig ledet han det tyske firmaet «Anton Flettner, Flugzeugbau GmbH» som bygde helikoptre. Han hadde kontakt med Heinrich Himmler om helikopterutviklingen. Flettners kone, Lydia Freudenberg Flettner, var jøde. Himmler sørget for at en lavere tysk offiser med soldater eskorterte henne og hennes familie til Sverige der hun var resten av krigen.

Flettner samarbeidet med dr. Kurt Hohenemser, en dyktig og grundig ingeniør som utviklet deler til helikoptrene. Hans far var jødisk, men de levde hele krigen uten internering siden de arbeidet med helikopterutvikling. Hohenemser og Flettner fastholdt at rotor- og gir-opplegget til de doble rotorene som roterte inne i hverandres bane, var så komplisert å sette sammen at ingen andre kunne montere det. Dette ble en flaskehals i produksjonen som hindret helikopteret FL282 Flettner Kolibri i å få særlig militær betydning under krigen.

Etter krigen flyttet Flettner til USA der han startet Flettner Aircraft Corporation som utviklet helikoptre for militært bruk. Flere av hans ideer preger Kaman-helikopterne.

Anton Flettner døde 76 år gammel 29. desember 1961.

* Fly med FlettnerrotorerFly med Flettnerrotorer
* Modell av Flettner-helikopter 282 med to rotorerModell av Flettner-helikopter 282 med to rotorer
* Trimror/servororTrimror/servoror
* Katamaran med rotorseil (Flettnerrotor) for fremdriftKatamaran med rotorseil (Flettnerrotor) for fremdrift
* Enercon sitt skip E-Ship 1 med fire rotorseil, bygget i 2018Enercon sitt skip E-Ship 1 med fire rotorseil, bygget i 2018

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. ↑   MAK, PLWABN-ID 9810813928905606[Hentet fra Wikidata]
3. ↑   Sapere.it, De Agostini ID Flettner,+Anton[Hentet fra Wikidata]
4. ↑   Faceted Application of Subject Terminology, FAST-ID 339525, besøkt 9. oktober 2017[Hentet fra Wikidata]
5. ↑   Frankfurter Personenlexikon, frankfurter-personenlexikon.de, besøkt 9. oktober 2017[Hentet fra Wikidata]
6. ↑   Munzinger Personen, Munzinger IBA 00000005217, besøkt 9. oktober 2017[Hentet fra Wikidata]
7. ↑   Hrvatska enciklopedija, Hrvatska enciklopedija-ID 19895[Hentet fra Wikidata]

Eksterne lenker
---------------

* (en) Anton Flettner – kategori av bilder, video eller lyd på Commons Rediger på Wikidata

* (en) Anton Flettner – galleri av bilder, video eller lyd på Commons Rediger på Wikidata
* New York Times artikkel om Anton Flettner

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba)
 |

Portal: Tyskland